ฮั่งเส็งทะยาน 201.84 จุด รับราคาน้ำมันดีดตัว
ฮั่งเส็งทะยาน 201.84 จุด รับราคาน้ำมันดีดตัว
26 มิ.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 201.84 จุด หรือ 0.79% ปิดวันนี้ที่ 25,871.89 จุด ขานรับราคาน้ำมัน WTI ที่ฟื้นตัวขึ้นเมื่อวันศุกร์ที่ผ่านมา ขณะเดียวกัน ตลาดต่างจับตานางเจเน็ต เยลเลน ประธานธนาคารกลางสหรัฐ (เฟด) ซึ่งมีกำหนดขึ้นกล่าวสุนทรพจน์ในการประชุม “Global Economic Issues” ที่กรุงลอนดอน ประเทศอังกฤษ ในวันอังคารนี้ตามเวลาสหรัฐ เพื่อจับตาการส่งสัญญาณเกี่ยวกับทิศทางนโยบายการเงินของเฟด
 